CELEX: 62011TN0645
Language: sk
Date: 2011-12-09 00:00:00
Title: Vec T-645/11 P: Odvolanie podané 9. decembra 2011 : Michael Heath proti rozsudku Súdu pre verejnú službu z  29. septembra 2011 vo veci F-121/10, Heath/ECB

3.3.2012   
            
            
               SK
            
            
               Úradný vestník Európskej únie
            
            
               C 65/14
            
         Odvolanie podané 9. decembra 2011: Michael Heath proti rozsudku Súdu pre verejnú službu z 29. septembra 2011 vo veci F-121/10, Heath/ECB
   (Vec T-645/11 P)
   2012/C 65/28
   Jazyk konania: francúzština
   
      Účastníci konania
   
   
      Odvolateľ: Michael Heath (Southampton, Spojené kráľovstvo) (v zastúpení: L. Levi a M. Vandenbussche, advokáti)
   
      Ďalší účastník konania: Európska centrálna banka (ECB)
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie z 29. septembra 2011 vo veci F-121/10,
            
         
               —
            
            
               v dôsledku toho vyhovel žalobným návrhom odvolateľa v prvostupňovom konaní, konkrétne:
               
                           —
                        
                        
                           zrušil výplatnú listinu za január 2010 a nasledujúce mesiace v rozsahu, v akom obsahujú zvýšenie dôchodku o 0,6 % tak, aby bolo možné uplatniť zvýšenie o 2,1 % vypočítané podľa platného GSA,
                        
                     
                           —
                        
                        
                           v potrebnom rozsahu zrušil rozhodnutia o zamietnutí žiadostí o preskúmanie a sťažností podaných odvolateľom, teda rozhodnutia prijaté 11. mája 2010 a 9. septembra 2010,
                        
                     
                           —
                        
                        
                           uložil odporkyni povinnosť zaplatiť rozdiel medzi zvýšením dôchodku o 0,6 %, ktoré bolo neoprávnene priznané odvolateľovi od januára 2010 a zvýšením o 2,1 %, na ktoré mal nárok, teda zvýšenie o 1,5 % pre obdobie od januára 2010. Tieto sumy sa majú zvýšiť o úrok požadovaný odo dňa ich splatnosti až do ich skutočného zaplatenia vypočítaný na základe sadzby stanovenej Európskou centrálnou bankou pre hlavné operácie prefinancovania uplatniteľnej počas dotknutého obdobia a zvýšenej o dva body,
                        
                     
                           —
                        
                        
                           zaviazal odporkyňu na zaplatenie sumy 5 000 eur ako náhrady škody za majetkovú ujmu spôsobenú odvolateľovi v dôsledku straty jeho kúpnej sily,
                        
                     
                           —
                        
                        
                           zaviazal odporkyňu na zaplatenie sumy 5 000 eur, posúdenej ex aequo et bono, ako náhrady škody za nemajetkovú ujmu,
                        
                     
                           —
                        
                        
                           zaviazal odporkyňu na náhradu trov konania,
                        
                     
                           —
                        
                        
                           zaviazal odporkyňu na náhradu všetkých trov konania na oboch stupňoch.
                        
                     
         
      Odvolacie dôvody a hlavné tvrdenia
   
   Na podporu svojho odvolania, odvolateľ uvádza päť odvolacích dôvodov.
   
               1.
            
            
               Prvý odvolací dôvod založený na nesprávnom právnom posúdení, porušení pojmu akt spôsobujúci ujmu a porušení zásady právnej istoty.
            
         
               2.
            
            
               Druhý a tretí odvolací dôvod založené na nepreskúmaní zjavne nesprávneho posúdenia, skreslení spisového materiálu, nesplnení povinnosti odôvodnenia, článku 17 ods. 7 prílohy III podmienok zamestnávania a pravidiel týkajúcich sa dôkazného bremena pri preskúmaní zákonnosti stanoviska poistného matematika a zákonnosti jeho obsahu SVS.
            
         
               3.
            
            
               Štvrtý odvolací dôvod založený na skreslení spisového materiálu a nesplnení povinnosti odôvodnenia a práva na obranu v rozsahu, v akom SVS vôbec nepreskúmal zákonnosť zásahu poistného matematika pracujúceho v ECB do 31. októbra 2009 zasahujúceho do obdobia po 1. novembri 2009.
            
         
               4.
            
            
               Piaty odvolací dôvod založený na porušení článku 48 podmienok zamestnávania, ako aj na porušení slobody združovania a základného práva na kolektívne vyjednávanie, ako sú zakotvené najmä v článku 11 Európskeho dohovoru o ochranne ľudských práv a základných slobôd (EDĽP) a článku 28 Charty základných práv Európskej únie, lebo SVS sa domnieval, že „žalobca nemôže vytýkať ECB, že úpravu dôchodkov na rok 2010 nekonzultovala s výborom zamestnancov“.